**Sektor za socijalno uključivanje**

**Javni poziv (02-2019)**

**Podrška lokalnim samoupravama za sprovođenje socijalno-inovativnih projekata u partnerstvu sa organizacijama civilnog društva**

## Osnovne informacije

Program „Podrška Vlade Švajcarske razvoju opština kroz unapređenje dobrog upravljanja i socijalne uključenosti – Swiss PRO“ (Swiss PRO) poboljšaće lokalne kapacitete prvenstveno u **99 lokalnih samouprava** u regionu Šumadije i Zapadne Srbije i u regionu Južne i Istočne Srbije[[1]](#footnote-1) kako bi se primenili principi dobrog upravljanja u lokalnim politikama i propisima i time povećala socijalna kohezija. Vlada Švajcarske izdvojila je 6,9 miliona dolara za program za čije je sprovođenje odgovorna Kancelarija Ujedinjenih nacija za projektne usluge (UNOPS) u saradnji sa Stalnom konferencijom gradova i opština (SKGO).

Program mora da ispuni **dva glavna cilja:**

1. da doprinese unapređenju znanja i veština organizacija i službenika,

2. da pozitivno promeni obim i kvalitet javnih usluga koje se pružaju građanima, naročito onima iz ranjivih grupa.

Oba cilja dovešće do poboljšanja propisa, institucionalnih, tehničkih i ljudskih kapaciteta za unapređenje e-usluga. Osim toga, biće omogućena izgradnja kapaciteta lokalnih organizacija civilnog društva (OCD), kao i institucija koje se bave socijalnim uključivanjem i rodnom ravnopravnošću.

Uopšteno gledano, to će doprineti unapređenju vladavine prava na lokalnom nivou, povećanju odgovornosti, transparentnosti, efikasnosti i delotvornosti lokalnih samouprava (LS) i konačno, poboljšanju kvaliteta života građana, naročito građana iz ranjivih grupa.

Program će sprovoditi aktivnosti u koordinaciji sa ključnim institucijama na republičkom nivou, uz poštovanje nacionalnih strategija, zakona i relevantnih razvojnih dokumenata, što će doprineti održivosti, obezbediti nacionalno „vlasništvo“ i razviti nacionalne kapacitete. Sadržaj i obim programa će u značajnoj meri upotpuniti Program podrške Evropske unije razvoju opština – EU PRO.

## Obrazloženje intervencije

Na putu ka pristupanju EU Srbija ima veoma važan zadatak, a to je učešće u procesu socijalnog uključivanja. Kako bi ispunila zahteve i pratila trendove u EU, Srbija mora dalje da razvija i unapređuje institucionalni okvir i metodologiju za praćenje politika i praksi socijalnog uključivanja na lokalnom nivou.

Na osnovu *Izveštaja o stanju institucionalnih kapaciteta, zapošljivosti ranjivih grupa i socijalnoj zaštiti u 34 grada i opštine u Srbiji[[2]](#footnote-2)*, koji je izrađen 2016. godine na uzorku od 34 opštine, zaključeno je da opštinama u velikoj meri nedostaje kapacitet za strateško planiranje i ostvarenje razvojnih ciljeva, i da bi lokalne samouprave (LS) trebalo da rade na unapređenju organizacionih kapaciteta, razvoju ljudskih resursa i finansijskog upravljanja. Usluge socijalne zaštite u lokalnoj zajednici, u smislu mehanizma njihovog pružanja, su u ove 34 opštine uglavnom slabo razvijene ili još uvek nisu dostupne korisnicima. Ponuda usluga je vrlo skromna sa relativno malim brojem korisnika. Pored toga, veći deo usluga nije održiv pošto većina LS troši mala budžetska sredstva za ove usluge.

U prvoj fazi ovog Javnog poziva, program je obezbedio tehničku pomoć za 16 odabranih LS da razviju interne procedure pomoću kojih će pravilno odrediti oblasti prioriteta od javnog interesa, kao i za finansiranje lokalnih projekata organizacija civilnog društva (OCD) koji će obezbediti odgovornost i transparentnost pripadajućih procesa uz sistemske mehanizme za praćenje i evaluaciju takvih projekata. Ova intervencija je u skladu sa nedavno usvojenom Uredbom o sredstvima za podsticanje programa ili nedostajućeg dela sredstava za finansiranje programa od javnog interesa koje realizuju udruženja.[[3]](#footnote-3)

U drugoj fazi Javnog poziva, da bi se doprinelo smanjenju nivoa socijalne isključenosti u odabranim LS, program će obezbediti podršku za socijalno inovativne aktivnosti koje će se sprovoditi u partnerstvu LS i OCD sa ciljem da se odgovori na prepoznate potrebe lokalnih ranjivih grupa, kao i da se unaprede lokalne prakse dobrog upravljanja uopšte.

Termin „socijalne inovacije“ se u okviru ovog programa razume u skladu sa pristupom Biroa evropskih političkih savetnika i treba uzeti u obzir ovo značenje prilikom prijave na ovaj poziv: „[Socijalne] Inovacije koje su socijalne kako u odnosu na cilj tako i u odnosu na sredstvo. Konkretno, definišemo socijalne inovacije kao nove ideje (proizvode, usluge i modele) koje istovremeno ispunjavaju socijalne potrebe (delotvornije od alternativa) i stvaraju nove društvene odnose odnosno saradnje. Drugim rečima, to su inovacije koje nisu samo dobre za društvo, već i povećavaju kapacitet društva za delovanje“.

## Ciljevi intervencije

**Opšti cilj:** Unaprediti pristup lokalnih ranjivih društvenih grupa[[4]](#footnote-4) pravima i potrebama kroz unapređenje politika i praksi socijalnog uključivanja.

**Posebni cilj:** Poboljšati pristup pravima i ispuniti potrebe najmanje 500 građana i građanki iz ranjivih grupa.

## Obim intervencije

Program će direktno podržati **do šest (6) lokalnih projekata koji se sprovode u partnerstvu LS (kao vodećeg partnera) i OCD** u oblasti **socijalnih inovacija** koji će odgovoriti na potrebe lokalnog stanovništva iz ranjivih grupa. Projekti će biti odabrani, ocenjeni i odobreni kroz **konkurentan proces**, a biće pokrivene **sledeće ključne tematske oblasti**:

* **Osnaživanje ranjivih grupa** kroz zapošljavanje, obrazovanje i obuku, uz poseban fokus na ranjive žene, Romkinje/Rome, osobe sa invaliditetom, mlade i korisnike/ce socijalne pomoći sa ciljem poboljšanja njihove socijalne uključenosti;
* podrška unapređenju zapošljivosti i veština onih koji ne rade i nemaju veštine kroz intenzivniji, fleksibilniji i prilagođen pristup, npr. obuku na radu;
* kontaktiranje i podsticanje poslodavaca da se posvete prekvalifikaciji, dokvalifikaciji i angažovanju prioritetnih grupa;
* formalno i neformalno učenje kroz stručnu obuku.
* **Unapređivanje dostupnosti javnih usluga** odnosno jednak pristup i veća efikasnost, delotvornost i pravična distribucija usluga (uključujući zdravstvene, obrazovne i usluge socijalne zaštite) za ranjive grupe;
* podrška uklanjanju prepreka i rešavanju problema, pre svega u odnosu na bolesti ili redovne zdravstvene preglede, podrška deci u obrazovanju, podrška u oblasti socijalne zaštite, itd.

Očekuje se da partneri obezbede finansijski doprinos od najmanje 10% od ukupne vrednosti projekta. Moguće je da jedna LS uđe u partnerstvo sa dve lokalne OCD, ali će ukupan budžet granta za jednu opštinu ostati isti.

## Smernice za podnosioce prijava

**5.1. Opšti kriterijumi za izbor**

Da bi dobio podršku, podnosilac prijave mora da ispuni sledeće kriterijume:

1. **Da bude jedan od 16 gradova i opština kojima je dodeljena tehnička pomoć u okviru prve faze ovog Javnog poziva, a to su: Babušnica, Bela Palanka, Bosilegrad, Vladičin Han, Vlasotince, Zaječar, Ivanjica, Kragujevac, Novi Pazar, Nova Varoš, Negotin, Raška, Smederevo, Smederevska Palanka, Trgovište i Ćuprija.**
2. Da je **usvojen** **jedan ili oba pravilnika (Pravilnik o utvrđivanju javnog interesa i Pravilnik о načinu, kriterijumima i postupku dodele sredstava iz budžeta opštine/grada za podsticanje projekata od javnog interesa koje realizuju udruženja)** koji su **izrađeni u okviru tehničke pomoći i zvanično usvojeni** od strane nadležnog tela LS (podložno proveri, odnosno treba poslati relevantnu dokumentaciju uz prijavu).
3. **Obavezno je partnerstvo između LSU (vodeći partner) i lokalne OCD (projektni partner).** Partnerstvo mora biti ozvaničeno u pisanoj formi (Sporazum o partnerstvu ili Pismo o namerama za sklapanje Sporazuma o partnerstvu), potpisano od strane nadležnih potpisnika s obe strane i uz jasnu raspodelu zadataka i odgovornosti.
4. Jedan podnosilac prijave može da podnese samo jedan predlog projekta. Jedan podnosilac prijave može da dobije samo jedan grant.

***Kriterijumi za izbor partnerske OCD:***

1. Samo OCD zvanično registrovana najmanje 1 (jednu) godinu koja ima jasnu i dokazanu evidenciju o učešću na prethodnim projektima koji uključuju međunarodne donatore i organizacije.
2. Za predloge projekata koji podrazumevaju pružanje posebnih usluga socijalne zaštite OCD moraju biti licencirane za pružanje predloženih usluga socijalne zaštite, sa najmanje dve godine iskustva u pružanju takvih usluga.

#### 5.2. Odabir projekata

* Projekti će biti odabrani kroz **konkurentan proces.**
* Evaluaciona komisija iz organizacije UNOPS/Swiss PRO programa zadržava pravo da pozove podnosioca prijave i partnera na razgovor pre donošenja konačne odluke o prijavi.
* Swiss PRO program **nema** obavezu da potroši sva raspoloživa sredstva za ovu aktivnost i finansiraće **samo** kvalitetne projekte koji ispunjavaju određene kriterijume, na osnovu njihove relevantnosti, očekivanih ishoda/uticaja i održivosti predložene intervencije.
* Predlog projekta će biti odbačen ako nije dostavljen u skladu sa zahtevima ili je nepotpun ili je dostavljen nakon krajnjeg roka. Ova odluka će biti konačna.

#### 5.3. Trajanje projekata

Sprovođenje aktivnosti u okviru projekata trajaće **najviše do 11 (jedanaest) meseci**, a **najmanje** **8 (osam) meseci** od dana potpisivanja ugovora o grantu.

**5.4. Iznos grantova**

**Ukupan raspoloživ iznos u okviru ovog Javnog poziva je 96.000 dolara (u dinarima).**

**Minimalna vrednost granta po projektu iznosi 11.400 dolara (u dinarima) a maksimalna iznosi 16.000 dolara (u dinarima).**

**5.5 Održivost**

Od podnosilaca prijave se očekuje da jasno i nedvosmisleno prikažu u prijavi kako će intervencija nastaviti da funkcioniše nakon formalnog zatvaranja projekta. Održivost će imati odlučujuću ulogu tokom evaluacije predloga projekata.

**5.6 Neprihvatljive aktivnosti i troškovi**

Sledeće aktivnosti i troškovi neće se smatrati prihvatljivim za finansiranje iz Swiss PRO programa:

1. projekti koji se ne bave izričito gore navedenim temama;
2. projekti koji imaju za cilj da popune nedostatak sredstava za tekuće aktivnosti;
3. aktivnosti koje bi se mogle adekvatnije finansirati iz drugih izvora finansiranja;
4. aktivnosti u kojima najveći deo budžeta pokriva tekuće troškove i/ili troškove zaposlenih;
5. troškovi za putovanja, posluženje i/ili konferencijske usluge koje nemaju osnov u obrazloženju projekta;
6. projekti usmereni na istraživačke ili promotivne aktivnosti bez konkretnih ishoda;
7. velike nabavke opreme/softvera bez pravog osnova u obrazloženju projekta;
8. stavke iz budžeta, uključujući kancelarijske troškove, naknade ili zarade, koji se već finansiraju iz drugih izvora (drugih projekata, drugih organizacija – javnih ili građanskih, itd);
9. troškovi bankarskih provizija
10. svi troškovi nastali pre početka odnosno akumulirani nakon završetka projekta.
11. **Kriterijumi za odabir**

Tehnička evaluacija primljenih predloga se sprovodi u skladu sa sledećim kriterijumima za odabir:

|  |  |
| --- | --- |
| **KRITERIJUMI** | **MAKS. BROJ BODOVA** |
| **1 Operativni kapacitet** | **15** |
| * 1. Da li podnosilac prijave ima iskustva u upravljanju projektima?

*Podnosiocima sa referencama o uspešnoj realizaciji najmanje tri ili više projekata (npr. projekti koji obuhvataju usluge socijalne zaštite, podršku ranjivim grupama, međunarodne donatore itd.) biće dodeljeno pet (5) bodova.* | 5 |
| * 1. Da li podnosilac prijave poseduje znanje o pitanjima kojima će se baviti?

*Podnosiocima sa referencama o tri ili više aktivnosti ili projekata koji se odnose na socijalno inovativni pristup biće dodeljeno pet (5) bodova.* | 5 |
| * 1. Da li je podnosilac obavio procene potreba ranjivih grupa u lokalnim zajednicama i o kreiranju, predlaganju i primeni traženih rešenja za te potrebe, koja bi želeo da uvede?

*Podnosiocima sa obavljenim procenama potreba biće dodeljeno pet (5) bodova* | 5 |
| **2 Relevantnost intervencije** | **25** |
| * 1. Koliko je relevantan predlog u odnosu na ciljeve i prioritete Javnog poziva?
 | 10 |
| * 1. Koliko su jasno definisani i strateški izabrani učesnici (krajnji korisnici, ciljne grupe)? Da li su njihove potrebe jasno definisane i da li predlog odgovara na utvrđene potrebe na odgovarajući način?
 | 5 |
| * 1. Da li je podnosilac prijave utvrdio oblasti prioriteta od javnog interesa i odgovorio na njih predloženom intervencijom?
 | 5 |
| * 1. Da li predlog sadrži posebne elemente dodate vrednosti, poput unapređivanja rodne ravnopravnosti i jednakih mogućnosti, ili odgovora na višestruke ranjivosti (npr. u oblasti obrazovanja, zdravlja, stanovanja, društvenog angažovanja, interetničke/interkulturalne interakcije) odnosno sadrži inovacije i primere dobre prakse?
 | 5 |
| **3 Delotvornost i izvodljivost intervencije** | **15** |
| * 1. Da li su predložene aktivnosti adekvatne, praktične i u skladu sa ciljevima i očekivanim rezultatima?
 | 5 |
| * 1. Da li je akcioni plan jasan i izvodljiv?
 | 5 |
| * 1. Da li predlog sadrži objektivno proverljive pokazatelje neposrednih rezultata i ishoda intervencije?
 | 5 |
| **4 Uticaj intervencije** | **30** |
| * 1. Koliko ljudi se očekuje da će imati koristi od socijalno inovativnih aktivnosti?

*Projekti sa najmanje 30 korisnika dobiće deset (10) bodova, a dodatnih deset (10) bodova biće dodeljeno projektima sa preko 30 korisnika* | 20 |
| * 1. Koliko indirektnih korisnika se očekuje da će imati koristi nakon realizacije predloženog projekta (članova porodice direktnih korisnika, ostalih građana) i da li je podnosilac prijave podneo validnu argumentaciju za svoju tvrdnju?

*Od jedne do tri osobe – pet (5) bodova; preko deset osoba – 5 bodova.* | 10 |
| **5 Budžet i isplativost intervencije** | **15** |
| * 1. Da li su aktivnosti adekvatno unete u budžet?
 | 5 |
| * 1. Da li je odnos između predviđenih troškova i očekivanih rezultata zadovoljavajuć?
 | 10 |
| **UKUPNO BODOVA** | **100** |

U obzir će biti uzete samo prijave koje su dobile ukupan broj od minimum 60 bodova.

## Postupak prijavljivanja

####

#### 7.1. Obrasci za prijavu i prateća dokumenta

Podnosilac prijave podnosi sledeće obrasce za prijavu **na srpskom jeziku[[5]](#footnote-5):**

* **Obrazac za podnošenje prijave (Aneks 1).**
* **Obrazac za prijavu predloga projekta (Aneks 2).**
* Detaljan **predlog budžeta projekta** u vidu tabele **(Aneks 3)**. *Napominjemo* da sve nabavke koje idu preko Swiss PRO programa moraju budžetirane **bez** PDV-a, te vas molimo da navedete iznose u budžetu u skladu sa tim. Molimo vas navedite šta očekujete od Swiss PRO programa da nabavi, a šta bi bio vaš doprinos. Napominjemo da u vaš doprinos realizaciji projekta mora da bude uračunat PDV. Budžet se popunjava u valuti američki dolar.
* **Logički okvir (Aneks 4).**
* **Plan rada** **(Aneks 5).**
* **Obrazac informacija o partnerskoj OCD**, uz registraciju, finansijsku i drugu relevantnu dokumentaciju **(Aneks 6).**
* Obavezno priložiti Sporazum o partnerstvu ili Pismo o namerama za sklapanje Sporazuma o partnerstvu između LS kao podnosioca i OCD kao projektnog partnera.
* Dodatna dokumentacija koja može da se podnese uz prijavu: preporuke, relevantna pisma podrške, dokaz o prethodno sprovedenim projektima, predračuni koji potkrepljuju budžet i slično.
* **Važna napomena**: Ako i kada evaluaciona komisija organizacije UNOPS odobri prijavu, podnosilac će o tome biti obavešten i dobiće **zahtev da prevede** predlog projekta i prateća dokumenta na engleski, jer **samo dokumenti na engleskom** mogu da budu sastavni deo Ugovora o donaciji sa organizacijom UNOPS.
* Provera prihvatljivosti troškova na osnovu prateće dokumentacije zahtevane od strane Programa, biće izvršena samo za aplikacije koje su izabrane, u skladu sa njihovim rezultatom i unutar raspoloživih sredstava.

#### 7.2 Gde i kako poslati prijavu

* Obrazac prijave mora se podneti **mejlom u PDF formatu (potpisan, pečatiran i skeniran**) i u originalnom editabilnom formatu, koristeći *Word* i *Excel*. Potpisane, pečatirane i skenirane verzije moraju da sadrže ista dokumenta za prijavu kao i elektronske verzije u originalnom editabilnom formatu. U slučaju neslaganja prednost će imati potpisana, pečatirana i skenirana verzija.
* Podnosilac mora da dostavi obrasce prijave **na srpskom jeziku[[6]](#footnote-6).**
* Ukupna veličina mejla sa prijavom **ne sme da premaši 20 MB** jer je to maksimalno dozvoljena veličina mejla koju prihvata UNOPS server. Ako je prijava veća od 20 MB, dokumenta bi trebalo poslati u nekoliko mejlova, pri čemu pojedinačni mejlovi ne smeju da premaše prag od 20 MB. Svaki deo prijave trebalo bi numerisati u polju za predmet mejla (predmet mejla/broj).
* **Prijave se moraju dostaviti na sledeću mejl adresu:** rsoc.applications@unops.org

Automatsko obaveštenje o isporuci uslediće posle uspešnog podnošenja elektronske prijave.

* Elektronska prijava mora se poslati sa **predmetom mejla** koji se sastoji od referentnog broja i naziva Javnog poziva (npr. Javni poziv 02-2019 Podrška lokalnim samoupravama za sprovođenje socijalno-inovativnih projekata u partnerstvu sa OCD), uključujući naziv jedinice lokalne samouprave kao podnosioca prijave.
* **Zahteve za objašnjenje** treba poslati na sledeću mejl adresu: rsoc.cfp.clarifications@unops.org najkasnije do 8. maja 2019. godine
* **Krajnji rok za podnošenje prijava je 13. maj 2019. godine. Sve prijave podnete posle tog roka biće odbijene.**
* Prijave/predlozi **moraju da stignu pre ponoći po lokalnom vremenu** na dan zatvaranja Javnog poziva. Podnosioci se ljubazno mole da blagovremeno podnesu prijave jer kasne isporuke zbog spore internet konekcije ili ostalih problema povezanih sa mrežom/hardverom/softverom mogu da dovedu do odbacivanja prijave kao nevažeće. Biće prihvaćene samo prijave primljene preko UNOPS mejl servera pre isteka roka.
* Podnosioci moraju da provere da li je njihova prijava potpuna pomoću kontrolne liste. **Nepotpune prijave mogu da budu odbijene.**
* Prijave poslate na neki drugi način (npr. faksom, poštom ili uručene lično) ili na neki drugi mejl, a ne na onaj koji je naveden u Javnom pozivu, biće odbijene. **Neće biti prihvaćene rukom popunjene prijave.**
* UNOPS zadržava pravo da zahteva originale dostavljenih dokumenata od podnosilaca ako/kada je neophodna originalna dokumentacija ili neki poseban dokument koji je potreban evaluacionoj komisiji.
1. **Brendiranje i vidljivost**

Od dobitnika bespovratnih sredstava se očekuje da poštuje zahteve u odnosu na komunikaciju i vidljivost koje ima Swiss PRO. Program će obezbediti dobitnicima bespovratnih sredstava odgovarajuće smernice i druge informacije pre početka realizacije projekta.

Ovi zahtevi pokrivaju pisani i vizuelni identitet Swiss PRO programa, donatora i UNOPS-a kao implementacione agencije, a odnose se na štampani, elektronski i sav drugi materijal, prezentacije, banere, pozive, znakove, plakete odnosno robu kupljenu sredstvima koja su obezbedili donatori i kojima upravlja Swiss PRO.

1. **Praćenje, izveštavanje i evaluacija**

Dobitnici bespovratnih sredstava moraju da prate svoje projekte i pripremaju relevantnu evidenciju, uključujući i fotografije, koja mora biti uključena u sve izveštaje.

Od dobitnika granta će se očekivati da dostavlja sledeće izveštaje:

* mesečne izveštaje o napretku (nakon prvog meseca i svakog 5. dana sledećeg meseca na srpskom jeziku);
* izveštaj o napretku nakon potrošenih 80% prve tranše, uključujući finansijski aspekt, koji mora da bude na engleskom jeziku;
* finalni izveštaj u kojem se procenjuje i analizira sprovedeni projekat, njegovi neposredni rezultati i ishodi, koji se podnosi 30 dana nakon završetka projekta. Finalni izveštaj obuhvata narativne i finansijske aspekte, uključujući fotografije i mora biti na engleskom jeziku. Ovi izveštaji će se smatrati javnim informacijama.

Swiss PRO će pratiti sprovođenje i kontrolisati dobitnike bespovratnih sredstava. Dobitnik bespovratnih sredstava može da bude ocenjen u svakom trenutku tokom realizacije projekta, a mere preduzete u skladu sa nalazima procene. Raspored plaćanja će biti povezan sa ključnim fazama projekta i nalazima dobijenim nakon poseta koje program obavi radi provere.

1. **Dodatne informacije**

Uspešni predlozi projekata **moraju da pokažu** svest o zahtevima dobrog upravljanja i rodnu osetljivost kroz interne kriterijume za korisnike kao i izveštavanje pomoću rodno razvrstanih podataka. Podnosilac **mora** jasno da ukaže kako će ranjive grupe biti uključene u projekat i/ili na koji način će imati koristi od projekta.

####  Indikativni vremenski okvir

|  |  |
| --- | --- |
| **Aktivnost** | **Vremenski okvir/rok** |
| **Objavljivanje Javnog poziva** | 12. april 2019. |
| **Informativne sesije o pozivu** | 15 – 26. april 2019. |
| **Rok za podnošenje prijava** | 13. maj 2019.  |
| **Informacije o rezultatima evaluacije** | jun 2019.  |
| **Potpisivanje ugovora** | jun/jul 2019. |

1. **Spisak aneksa**

**DOKUMENTA KOJA SE POPUNJAVAJU [[7]](#footnote-7):**

Aneks 1: Obrazac za podnošenje prijave (*Word* format)

Aneks 2: Obrazac za prijavu predloga projekta (*Word* format)

Aneks 3: Budžet (*Excel* format)

Aneks 4: Logički okvir (*Excel* format)

Aneks 5: Plan rada

Aneks 6: Informacije o partnerskoj OCD

**INFORMATIVNA DOKUMENTA:**

Aneks 7: Kontrolna lista za prijavu

Aneks 8: UNOPS Ugovor o donaciji sa opštim uslovima (model)

Aneks 9: Swiss PRO Narativni izveštaj o realizaciji granta (model)

Aneks 10: Swiss PRO Finansijski izveštaj o realizaciji granta (model)

1. Područje odgovornosti programa: Aleksandrovac, Aleksinac, Aranđelovac, Arilje, Babušnica, Bajina Bašta, Batočina, Bela Palanka, Blace, Bogatić, Bojnik, Boljevac, Bor, Bosilegrad, Brus, Bujanovac, Crna Trava, Čačak, Čajetina, Ćićevac, Ćuprija, Despotovac, Dimitrovgrad, Doljevac, Gadžin Han, Golubac, Gornji Milanovac, Ivanjica, Jagodina, Kladovo, Knić, Knjaževac, Koceljeva, Kosjerić, Kragujevac, Kraljevo, Krupanj, Kruševac, Kučevo, Kuršumlija, Lajkovac, Lapovo, Lebane, Leskovac, Loznica, Lučani, Ljig, Ljubovija, Majdanpek, Mali Zvornik, Malo Crniće, Medveđa, Merošina, Mionica, Negotin, Niš, Nova Varoš, Novi Pazar, Osečina, Paraćin, Petrovac na Mlavi, Pirot, Požarevac, Požega, Preševo, Priboj, Prijepolje, Prokuplje, Rača, Raška, Ražanj, Rekovac, Sjenica, Smederevo, Smederevska Palanka, Sokobanja, Surdulica, Svilajnac, Svrljig, Šabac, Topola, Trgovište, Trstenik, Tutin, Ub, Užice, Valjevo, Varvarin, Velika Plana, Veliko Gradište, Vladimirci, Vladičin Han, Vlasotince, Vranje, Vrnjačka Banja, Zaječar, Žabari, Žagubica, Žitorađa. [↑](#footnote-ref-1)
2. Procena 34 opštine obavljena je u okviru Evropskog Programa PROGRES, u saradnji sa Centrom za socijalnu politiku. [↑](#footnote-ref-2)
3. <http://www.civilnodrustvo.gov.rs/upload/documents/zakoni/ur-o-sredstva-javni-interes-udruzenja055_cyr.doc>. [↑](#footnote-ref-3)
4. Program smatra da su glavne ciljne grupe osobe sa invaliditetom, žene sa sela i ostale ranjive žene, Rome/Romkinje i sve ostali višestruko ranjivi pojedinci/grupe. Swiss PRO program smatra da su sledeće društvene grupe, iz gradskih i seoskih područja, marginalizovane grupe koje takođe treba uzeti u obzir, tamo gde je to relevantno: starija lica (posebno lica iznad 65 godina starosti); osobe sa invaliditetom; žene; deca i mladi (15 do 24 godine starosti); jednoroditeljske porodice; dugoročno nezaposlena lica; nacionalne i verske manjine; izbeglice; interno raseljena lica i povratnici; lezbejke, gej, biseksualne, transrodne i interseks (LGBTI) osobe; kao i uopšte osobe pogođene ekstremnim siromaštvom. [↑](#footnote-ref-4)
5. Podnosilac prijave može da odabere da podnese sve potrebne dokumente samo na engleskom jeziku, ukoliko je izvodljivo u ovoj fazi procesa. [↑](#footnote-ref-5)
6. Vidi važnu napomenu na kraju dela 7.1 Obrasci za prijavu i prateća dokumenta. [↑](#footnote-ref-6)
7. Odeljak 7.1 Javnog poziva. [↑](#footnote-ref-7)